ລາຄາຮຸ້ນເອເຊຍ ຕົກຕໍ່າລົງ ຫລັງຈາກ ອົງການ S&P ຂູ່ຈະລົດຄະແນນ ສິນເຊື່ອຢູໂຣບລົງ
ດັດຊະນີ​ຮຸ້ນ Nikkei ຂອງ​ໂຕ​ກຽວ, Kospi ຂອງ​ເກົາຫລີ​ໃຕ້ ​ແລະ Hang Seng ຂອງ​ຮ່ອງ​ກົງ ຕ່າງກໍ​ຕົກ​ຕໍ່າລົງ​ຫລາຍ​ກວ່າ​ນຶ່ງ​ເປີ​ເຊັນ
ລາຄາຂອງຕະຫລາດຮຸ້ນໃນເອເຊຍ ຕໍ່າລົງໃນວັນອັງຄານມື້ນີ້ ລຸນຫລັງທີ່ອົງການໃຫ້ ຄະແນນດ້ານຄວາມໜ້າເຊື່ອຖື Standard & Poor ເວົ້າວ່າ ໃນບໍ່ຊ້ານີ້ອົງການດັ່ງກ່າວ ອາດ ຈະລົດຄະແນນ 15 ປະເທດທີ່ໃຊ້ເງິນຢູໂຣ ຖ້າຫາກວ່າພວກຜູ້ນໍາຢູໂຣບບໍ່ວາງແຜນ ແກ້ໄຂວິກິດການໜີ້ ສິນຂອງຂົງເຂດ ດັດຊະນີຮຸ້ນ Nikkei ຂອງໂຕກຽວ, Kospi ຂອງເກົາຫລີໃຕ້ ແລະ Hang Seng ຂອງ ຮ່ອງກົງ ຕ່າງກໍຕົກຕໍ່າລົງຫລາຍກວ່ານຶ່ງເປີເຊັນໃນຂະນະທີ່ດັດຊະນີຮຸ້ນ ASX 200 ຂອງ ອອສເຕຣເລຍຕົກຕໍ່າລົງ 1 5 ເປີເຊັນເວລາຕະຫລາດປິດ ລຸນຫລັງລາຍງານຂອງອົງການ S&P ທີ່ໄດ້ພິມອອກ ຫລັງຈາກຕະຫລາດສະຫະລັດປິດລົງ ໃນວັນຈັນວານນີ້ ອົງການໃຫ້ຄະແນນສິນເຊື່ອດັ່ງກ່າວ ໄດ້ຈັດເອົາ 15 ໃນຈໍານວນ 17 ປະເທດທີ່ໃຊ້ເງິນຢູ ໂຣໄວ້ໃນບັນຊີປະເທດທີ່ຖືກຕິດຕາມເບິ່ງລະດັບສິນເຊື່ອໃນ ທາງລົບ ບັນຊີດັ່ງກ່າວແມ່ນ ໂຮມທັງຫລາຍປະເທດທີ່ມີເສດຖະກິດຮູ້ກັນດີມາເປັນເວລາດົນນານວ່າ ເຂັ້ມແຂງທີ່ສຸດຂອງ ພາກພື້ນຢູໂຣບ ເຊັ່ນຝຣັ່ງ ແລະ ເຢຍຣະມັນ ທ່ານ Francis Lun ນັກວິເຄາະການລົງທຶນ ທີ່ມີສໍານັກງານໃຫຍ່ຢູ່ຮ່ອງ ກົງ ກ່າວວ່າ ການເຄຶ່ອນໄຫວດັ່ງກ່າວນີ້ມີຂຶ້ນຢ່າງບໍ່ໜ້າແປກໃຈຕໍ່ພວກນັກ ລົງທຶນແຕ່ຢ່າງໃດ ການເຄຶ່ອນໄຫວຂອງ ອົງການໃຫ້ຄະແນນສິນເຊື່ອ S&P ມີຂຶ້ນຫລັງຈາກທ່ານ ນິໂຄລາສ ຊາຣ໌ໂກຊີ ປະທານາທິບໍດີຝຣັ່ງ ແລະທ່ານນາງ Angela Merkel ນາຍົກລັດຖະມົນຕີເຢຍ ຣະມັນ ໄດ້ຮຽກຮ້ອງໃຫ້ມີການ ກໍາກັບດູແລດ້ານການເງິນທີ່ເຄັ່ງຄັດຂຶ້ນກວ່າເກົ່າ ໃນກຸ່ມ ສະຫະພາບຢູໂຣບທີ່ມີສະມາຊິກ 27 ປະເທດນັ້ນ